
REFERAT
privind aprobarea asocierii dintre Municipiul Timişoara şi structuri sportive cu sectii de discipline sportive individuale si acordarea contributiei financiare pentru sustinerea activitatii sportive pe   anul 2013
             In perioada 2007-2012, Municipiul Timisoara a sustinut si influentat dezvoltarea   sportului de performanta timisorean, alocand anual din bugetul local contributii financiare prin contractele de asociere incheiate cu structuri sportive cu echipe de jocuri sportive si sectii de discipline sportive individuale.
            Prin H.C.L.M.T. nr.195/04.04.2013 a fost aprobat bugetul local al Municipiului Timisoara pe anul 2013, care prevede la cap. 67.02.05.01-Sport suma de 9.905.000 lei, din care valoarea de 1.787.000 lei reprezinta restante din anul 2012 achitate in anul 2013, rezultand un buget disponibil in suma de 8.118.000 lei. Din aceasta suma au fost alocate contributii financiare cu titlu de cotizatii din bugetul local, in suma totala de 6.300.000 lei, pentru  asociatiile sportive in care Municipiul Timisoara este membru prin Consiliul Local, reprezentand jocurile sportive fotbal, baschet masculin, rugby si handbal masculin, si totodata contributii financiare prin asocieri cu structuri sportive cu echipe de jocuri sportive in suma totala de 720.000 lei.
            Avand in vedere solicitarile structurilor sportive pentru sustinerea activitatii sportive in anul 2013, propunem alocarea unor contributii financiare catre cluburile sportive care au in structura sectii de discipline individuale , in  valoare totala de 1045.000 lei. Aceasta valoare a fost cuprinsa in Anexa cu nr. SC 2013- 10689 / 16.04.2013, continand propunerile privind acordarea contributiilor financiare pe anul 2013, care a fost avizata de Comisia de evaluare si analiza a modului de realizare a obiectivelor de catre structurile sportive asociate cu Municipiul Timişoara, constituită în baza HCL nr.9/26.06.2012 .

Cluburile sportive care solicita asocierea au in structura sectii de discipline sportive individuale care au istoric si traditie, reprezinta in mare parte discipline olimpice si sunt clasificate in prima categorie de importanta: atletism, box, canotaj, natatie, tir, badminton, gimnastica artistica si ritmica, kaiac-canoe, lupte libere si greco-romane, sah, haltere, karate, motociclism, tenis.Cluburile au reprezentare la nivel de juniori si seniori, la masculin si feminin, pe probe individuale si pe echipe.

            Mentionam ca este foarte importanta asigurarea continuitatii activitatii sportive in cluburile polisportive si monosportive care au sectii de sporturi individuale, deoarece acestea au in structura un numar mare de sportivi legitimati, mare parte dintre ei fiind componenti ai loturilor nationale ale Romaniei.Fata de cele mentionate finantarea acestora este necesara si oportuna,  asigurand premizele obtinerii unor rezultate sportive de exceptie: clasari pe podium la campionate nationale si obtinerea unor medalii la competitii mondiale, europene.
        Drept pentru care prin prezentul referat propunem aprobarea asocierii dintre Municipiul Timisoara si structurile sportive admise, si stabilirea contributiilor financiare pentru anul 2013. Lista structurilor sportive admise, cu programele lor sportive, va fi anexă a proiectului de hotărâre de consiliu. 
Derularea asocierii in anul 2013, cu fiecare club sportive in parte, se va face in urmatoarele conditii:

1. (1) Se aprobă asocierea, pe perioada anului 2013 , între Municipiul Timişoara si structuri sportive cu sectii de discipline individuale, conform Anexei 1, care face parte integranta din  hotararea de consiliu.

(2) Obiectul asocierii este finantarea si realizarea in comun de catre partile contractante, a actiunii de promovare si dezvoltare a activitatii sportive de performanta, asigurarea conditiilor organizatorice si materiale pentru practicarea sporturilor individuale la nivel de performanta , imbunatatirea nivelului de performanta al sportivilor juniori si seniori din clubul sportiv/ asociatia..., asigurarea cresterii din randul tinerilor a unor viitori sportivi de performanta in Municipiul Timisoara, atragerea unui numar cat mai mare de practicanti din randul populatiei din Timisoara, precum si promovarea imaginii municipiului Timisoara in plan national si international.
2.(1) Se aproba contractul de asociere-cadru dintre Municipiul Timişoara şi structurile sportive, conform Anexei 2, care face parte integrantă din hotararea de consiliu local.
(2) Obiectul contractului de asociere este finanţarea şi realizarea în comun a activitatilor sportive  cuprinse in calendarele competitionale ale sectiilor clubului sportiv/asociatiei…, in conformitate cu calendarele interne si internationale ale federatiilor sportive nationale, ale asociatiilor judetene, din editia competitionala 2013, prevazute in Anexa 2 la contractul de asociere- cadru ;

3.(1) Se aproba contributiile financiare pe anul 2013, de la bugetul local al Municipiului Timisoara, din cap.67.02. "Cultură, recreere şi religie" (67.02.05.’’Servicii recreative şi sportive’’), pentru activitatile sportive ale structurilor sportive, in sumele prevazute în Anexa 1 la  hotararea de consiliu.

(2) Categoriile de cheltuieli, care se pot suporta din bugetul local, aferente contributiei  Municipiului  Timisoara in cadrul asocierii, sunt precizate in  Anexa 1 la contractul de asociere, elaborata in conformitate cu prevederile art.69 alin.(1)si (2) din Legea nr.69/2000 a educatiei fizice si sportului, privind cuprinderea in contractul incheiat intre Municipiul Timisoara si structurile sportive a activitatilor si naturii de cheltuieli finantate, in baza prevederilor H.G. nr.1447/2007 privind aprobarea Normelor financiare pentru activitatea sportiva.
(3) In situatia in care se constata ca sume din contributia financiara alocata din bugetul local unei structuri sportive nu au fost utilizate in scopul atingerii obiectului asocierii sau/si conform prevederilor legale, acestea vor fi recuperate de la structura sportiva.
4. Clubul sportiv/Asociatia sportiva... contribuie in cadrul asocierii, cu urmatoarele:

(1). Administreaza sumele alocate de la bugetul local pentru acoperirea in mod exclusiv a cheltuielilor din activitatea sportiva a clubului sportiv/asociatiei sportive, conform categoriilor precizate in Anexa1 si numai in scopul pentru care a fost incheiata prezenta asociere ;
(2). Asigura acoperirea tuturor cheltuielilor, cu exceptia celor acoperite din bugetul local prin alocarea sumei prevazute la pct.4.1.,subpct.2, necesare asigurarii conditiilor organizatorice si materiale pentru desfasurarea pregatirii sportive optime a sectiilor clubului sportiv / asociatiei sportive si participarea la  toate actiunile sportive din calendarele competitionale, in care sportivii sectiilor pe discipline sunt calificati;

(3). Are obligatia realizarii pe durata asocierii a obiectivelor de performanta si indicatorilor prevazuti in Anexa 3 la contractul de asociere;

(4). Intocmeste si transmite lunar sau periodic catre Municipiul Timisoara, rapoarte privind realizarea activitatilor, insotite de un raport financiar cu documentele justificative pentru cheltuielile efectuate din sumele alocate;
8. (1)La finele semestrului I din editia competitionala 2013, va transmite Municipiului Timisoara o informare privind modul de indeplinire a obiectivelor cuprinse in contract. Directia Institutii Scolare, Medicale, Sportive si Culturale, in baza informarii primite de la clubul sportiv, va intocmi Raportul de evaluare privind realizarea obiectivelor , pe care il va inainta Comisiei de evaluare si analiza a contractelor de asociere, numita prin HCL nr.9/2012.
     (2) Neindeplinirea obiectivelor de performanta sportiva cuprinse in Anexa 3, impuse ca obligatorii, duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate pentru activitatile sportive desfasurate pana la finalul semestrului I 2013, conform contractului. Dovada cheltuirii acestor sume in scopurile mai sus mentionate, se va face cu acte justificative puse la dispozitia  Municipiului Timisoara.

9. Plata contributiei financiare se va efectua astfel:

(1) Municipiul Timisoara va achita un avans de maxim 30% din contributia financiara aprobata, in limita bugetului disponibil, in baza referatului transmis de catre clubul sportiv;

(2) Municipiul Timisoara va efectua platile , pentru contributia financiara, in transe , in limita bugetului disponibil si a disponibilului in cont la data solicitarii de plata, pe masura prezentarii si aprobarii documentelor justificative pentru cheltuielile efectuate.

(3) Platile aprobate se vor efectua pentru cheltuielile justificate  prin documentele emise in

perioada cuprinsa de la intrarea in vigoare a contractului si pana la data de 31.12.2013, aferente activitatii sportive derulate in aceasta perioada.

10. Clauze speciale: .(1) Activitatea financiară a clubului sportiv /asociatiei...., cu privire la modul de cheltuire a sumelor alocate din bugetul local, va fi controlata de catre o comisie  numita prin Dispozitie a  Primarului Municipiului Timisoara.
(2) În acest sens, clubul sportiv /asociatia...va pune la dispoziţia Municipiului Timisoara, toate documentele legate de sumele alocate in baza contractului de asociere.
(3) Justificarea şi decontarea cheltuielilor ocazionate de calendarele competitionale se vor realiza numai pe bază de acte doveditoare, conform legii.
         Avand in vedere cele mentionate, propunem aprobarea asocierii cu structurile sportive cu sectii de discipline individuale si alocarea contributiilor financiare ale Municipiului Timisoara pe  anul 2013, conform Anexei 1 la proiectul de hotarare.

